Tässä ohjelmassa: Lääkärit kysyivät olinko tullut yksin.
Sanoin tulleeni, koska halusin itse kertoa miehelleni poikavauvasta.
Hän sanoi, että nyt pitää toimia. Vauvan sydänäänet eivät kuulu.
KÄÄNNEKOHTA Älä koskaan luovuta
Tervetuloa. Olen Muyiwa. Hienoa, että olet kanssamme.
Olisi kiva kuulla sinusta. Ole yhteydessä sosiaalisessa mediassa.
Kerro kuka olet, ja mikä ohjelmassa on mielestäsi hyvää.
Efrem Graham tapasi gospelmuusikko Travis Greenen, -
joka kertoo miten Jumala tekee luonnollisesta yliluonnollista.
Pysy hiljaa missä oletkin ja tiedä, että olen Jumala.
Travis Greenen musiikki on vienyt häntä -
Etelä-Carolinan seurakunnasta ympäri maailmaa.
Tapaan hänet Richmondissa Viriginiassa -
juuri ennen "Näe valo"- kiertueen tilaisuutta.
Tänäänkin on ollut jo kolme tilaisuutta, miten jaksat tahtia?
Torkahdan ja nukun aina kun mahdol- lista. Turvaan Jumalan armoon.
Teemme työtä Hänelle ja uskoakseni oikeista motiiveista.
Luotamme Hänen armoonsa ja yliluonnolliseen apuunsa.
Hän on ollut uskollinen.
Mikä merkitys "Näe valo" -kiertueella mielestäsi on?
Maailmassa ja maassamme on paljon pimeyttä.
On talous-, sosiaali-, politiikka- ja jopa uskontoahdistusta.
Mielestäni tarvitsemme kipeästi jotain, -
joka on yläpuolellamme, johon pyrkiä ja josta innostua.
Vastaus on "joku" eikä "jotain", Kristuksen valo ja rakkaus.
Kiertueemme ulottuu 27 kaupunkiin eri puolilla maata.
Rohkaisemme ihmisiä kääntämään katseen ylöspäin. Valo löytyy sieltä.
Kolikolla on kaksi puolta: Hän on valo, -
mutta meidän pitäisi olla maailman valo, kukkulalla oleva kaupunki.
Rohkaisemmekin uskovia olemaan ympäristöissään Kristuksen valona.
Jeesus, anna valosi loistaa meille. Loista valoasi.
Esitättekö kiertueellanne saman ohjelman joka ilta?
Emme. Rakenne on sama, mutta ohjelma on kaupunkikohtainen.
Kulttuuri ja tunnelma eroavat. Matkalla tänne opin, -
että Richmond oli etelävaltioiden pääkaupunki.
Täällä käytiin Richmondin taistelu, -
jossa etelävaltioiden joukot antautuivat, ja kaupunki poltettiin.
Joka kaupungilla on historiansa. Chicagossa muistetaan suurpalo.
Kaupungeissa on erilainen kulttuuri ja ilme.
Jumala on äärimmäisen monipuolinen.
Vaikka Hän on muuttumaton, -
voimme oppia Hänestä koko ajan uutta.
Uskon, että Hän tietää mitä eri kaupungeissa tarvitaan.
Hän tietää läsnäolijat sekä heidän tarpeensa ja ohjaa valintoja.
Me olemme lavalla Häntä varten. Olemme Hänen soittimiaan.
En ole enempää kuin kitara, eikä joku toinen enempää kuin mikrofoni.
Me annamme Jumalan käyttöön työkaluja.
Mikä on kappale, jonka ehdottomasti aina esität, -
jota ilman läsnäolijat kokisivat jääneensä jotain paitsi.
Sanoisin että "Made a Way".
Se saa monet tyytyväisiksi, ja sitä pyydetäänkin sitkeästi.
Ensiksi yritän toppuutella, että miksi ihmeessä se laulu?
Se laulu on kaikista tekemistämme vaikuttanut kaikkialla eniten.
Se on vallannut maailman. En olisi kuvitellut, mutta -
se laulu tarjoaa samaistumiskohtia uskon määrästä riippumatta.
Jokainen joutuu joskus umpikujaan ja tarvitsee Jumalaa, -
jonka kyky raivata uutta tietä on rajaton ja apu tarjolla.
Tämä puhuttelee jokaista.
Sinä hallitset kaikkea ja nyt tiedämme, -
että valmistit ulospääsyn, kun olimme selkä seinää vasten.
Kun kaikki näytti menetetyltä, sinä Herra näytit tien.
Sinä näytit tien. En tiedä miten, mutta teit sen.
Innostun laulusta aina sen kuullessani.
Simisola Okai tapasi pastori Benny Hinnin, joka kertoo -
jo 40 vuotta kestäneestä työstään, joka on Jumalan ihmeitä täynnä.
Benny Hinn on julistanut evankeliumia yli miljardille ihmiselle.
Miljoonat katsovat yli 200 maassa hänen päivittäistä TV-ohjelmaansa.
Kampanjat ympäri maailmaa julistavat ja todistavat -
evankeliumin muuttavasta ja Jumalan parantavasta voimasta.
Pastori Benny Hinn, on suuri kunnia saada sinut ohjelmaan. - Kiitos.
Olet julistuksellasi tavoittanut yli miljardi ihmistä -
evankeliointikampanjoiden ja television välityksellä.
Ilmaiset itsesi hyvin vakuuttavasti. Lapsena kuitenkin änkytit.
Kerrotko miten Jumala paransi änkytyksen, ja -
miten palvelutyösi alkoi?
On totta, että änkytin.
Kävin katolista fransiskaanien koulua syntymämaassani Israelissa.
Opettaja aina ohitti minut, jotta vältyin sanomasta mitään.
Herra paransi, kun aloin evankelioida. Änkytys tuhoaa itsetunnon.
Lapsena minulla oli suuria itsetunto-ongelmia.
Kun sitten aloin saarnata, minusta tuli todella nopeapuheinen.
Muutos tapahtui äkkiarvaamatta.
Tapasin Stanford Lipsonin ja hänen vaimonsa -
ja kerroin kuinka Herra on koskettanut minua Kathrynin työn kautta.
Tästä Stanford keksi pyytää minua puhumaan saman illan tilaisuudessa.
En pitänyt häntä täyspäisenä.
Minultahan meni 2 tuntia sanoa 20 minuutin asia.
Menin nuorten kokoukseen.
Kun aloin puhua, kielestäni katosi tunto, ja puhetta alkoi tulvia.
Koetin saada puhetta hidastumaan. Tämä oli työni alku.
Tämä vakuutti isäni Herran todelli- suudesta, ja hän koki pelastuksen.
Isä kuitenkin kielsi minua ryhtymästä saarnaajaksi.
Hän uhkasi katkaista välit, jos tekisin niin.
Lähi-idän arabikulttuurissa se on tavallista.
Jumala käytti tätä. - Totta. Isä sai tietää asiasta sanomalehdestä.
En uskaltanut kertoa, koska se olisi merkinnyt jäähyväisiä.
Sitten hän tuli äidin kanssa kokoukseen, jossa puhuin.
Peläten häätöä pois kotoa, odotin aamuyöhön, -
jotta vanhempani nukkuisivat ja voisin kerätä kamppeeni ja poistua.
Kun tulin, äiti ja isä olivat odottamassa minua.
Isäni kysyi ensimmäiseksi: "miten voisimme kokea saman kuin sinä?"
Hän teki uskonratkaisun.
Tunnen monia, jotka ovat paran- tuneet ja vapautuneet työsi kautta.
Eräälle tutulleni lääkäri ei antanut mitään toivoa saada lapsia.
Hän parani kokouksessasi. Nyt hänellä on kaksi aikuista lasta.
Ihanaa. - Näitä todistuksia kuulee paljon.
Ihmisiä paranee työsi kautta. Sinä itsekin paranit.
Joku katsoja voi kysyä, miksi jotkut paranevat ja jotkut eivät.
Mitä vastaat? - Kysymys on oikein hyvä.
Kun Herra on läsnä, tapahtuu paranemista. Minä en ole parantaja.
Kätten päällepaneminen ja rukous eivät paranna. Herra parantaa.
Ongelma on siinä, että ihmiset ovat niin käpertyneitä itseensä.
Vastaus on yksinkertainen.
Kun Jeesuksesta tulee sairautta todellisempi, parannut.
Kun Hänestä tulee todellisempi kuin syöpä, mikä tahansa tauti, -
sydänsairaus tai diabetes, Hänen läsnäolonsa parantaa.
Ongelmana on, että ihmiset eivät ota Häntä vastaan, -
vaan keskittyvät itseensä ja rukoukseensa.
He jankkaavat sitä, ja Jumala jää ulkopuolelle.
Tulee päästää irti, antaa Herran toimia eikä keskittyä itseensä.
Monet ovat kertoneet olleensa kokouksessa pyörätuolialueella.
Siellä he olivat nähneet lapsen tai jonkun muun pyörätuolissa.
Rukoillessaan näiden muiden puolesta he ovatkin parantuneet.
Kun unohtaa itsensä, Jumala parantaa aina. Tämä on avain.
En ole löytänyt muuta vastausta. - Mahtavaa.
Jumala ei tule väkisin suojamuurin lävitse.
Herra haluaa meidän päästävän irti ja näkevän Hänet.
Kun kohtaa Jeesuksen, ongelma ratkeaa.
Aikamme alkaa olla käytetty. - Tulen mielelläni uudestaan.
Meillä on vielä 1 minuutti aikaa. Haluatko kysyä jotain? - Pyhä Henki?
Jeesus on läsnä Pyhässä Hengessä.
Henki tekee Hänet todelliseksi.
Ilman Pyhää Henkeä elämästä puuttuu Jumalan todellisuus.
Jeesus vaikutti 2000 vuotta sitten fyysisissä kohtaamisissa.
Emme näe Häntä, mutta Pyhä Henki tekee Hänet todelliseksi.
Mitä sanot niille, jotka juuri nyt haluaisivat saada Pyhän Hengen?
Rukoiletko lyhyesti tällaisten katselijoiden puolesta.
Anna Pyhän Hengen johdattaa. Opi tuntemaan Hänet ja puhu Hänelle.
Sano yksinkertaisesti, että -
Pyhä Henki auta minua löytämään Jeesus ja Jumalan Sana.
Isä, Jeesuksen nimessä pyydän, että kosketat katsojia.
Tule todelliseksi heidän elämässään.
Ota katsojat käyttöösi, anna voitelu ja täytä kaikki tarpeet.
Jeesuksen nimessä, aamen.
Jumalasta tulee todellinen, kun vastaanotat Hänet sydämeesi.
Hän paransi Bennyn änkytyksen ja voi parantaa ja käyttää sinua.
Katkon jälkeen kerromme naisesta, -
jota häväistiin julkisesti teini-iän raskauden vuoksi.
Mielessäni olin merkitty nainen.
Häpeä katosi vasta Jumalan vuosien työn tuloksena.
Katselkaa kukkia, kuinka ne kasvavat: eivät ne työtä tee eivätkä kehrää.
Kuitenkin minä sanon teille: -
ei Salomo kaikessa loistossansa ollut niin vaatetettu kuin yksi niistä.
Älkää siis tekään etsikö, mitä söisitte ja mitä joisitte, -
älkääkä korkeita tavoitelko. Vaan etsikää Jumalan valtakuntaa, -
niin myös nämä teille annetaan sen ohessa. (Luuk. 12:27, 29, 31)
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Kertomuksemme nainen oli ulkoisesti kunnon seurakuntalainen.
Katseilta piilossa hän joi, tupakoi ja juhli.
Ulkokuori alkoi murentua, kun hän huomasi olevansa raskaana.
Muistan ajan, kun olin jo kolmen tyttären äiti.
Kun sitten tulin uudestaan raskaaksi, -
tuntosarveni viestittivät, että lapsi on poika.
Menin yksin lääkäriin, koska halusin yllättää mieheni.
Ultraäänitutkimus antaisi tiedon lapsen sukupuolesta.
Olin 6. kuukaudella. Lääkäri katsoi kuvaa pitkään. Huolestuin.
Sitten lääkäri kysyi olinko tullut vastaanotolle yksin.
Sanoin tulleeni, koska halusin itse kertoa uutisen.
Hän sanoi, että nyt pitää toimia. Vauvan sydänäänet eivät kuulu.
Kim Blackille keskenmeno oli musertava isku.
Se toi hänen mieleensä tuskallisia muistoja raskaudesta 17-vuotiaana.
Silloin pastorini kehotti minua tulemaan seurakunnan eteen ja -
katumaan syntiäni julkisesti. Puolestani rukoiltaisiin.
Olin suunniltani. Muillekin käy samalla tavalla. Miksi minä?
Miksi raskaaksi tullut otetaan silmätikuksi? En ymmärtänyt.
Menin kuitenkin, enkä kertonut vanhemmilleni.
Tulin seurakuntaan ja kävelin ihmisten eteen.
Mielessäni koin olevani ikuisesti merkitty nainen.
Menin tapahtuneesta aivan lukkoon ja lopetin seurakunnassa käymisen.
Kim Black kantoi häpeän ja synnytti kauniin tyttövauvan.
Sitten eräänä yönä hän sai näyn, joka mullisti koko hänen elämänsä.
Unessa näin itseni arkussa.
Arkuthan nykyään ovat pehmustettuja, ylellisiä ja tilavia, -
mutta tämä arkku oli tehty yksityiskohtia myöten -
mittojeni mukaan.
En pystynyt liikkumaan mihinkään suuntaan.
Olin suljettu kapeaan puiseen laatikkoon ilman ulospääsyä.
Kuulin itkua, ulvontaa ja tuskan ääniä, ja -
tuska täytti myös oman sydämeni.
Jouduin paniikkiin.
Kuulin miten liukuhihna kuljetti arkkuja alaspäin niin kuin tukkeja.
Metsurithan siirtävät tukkeja kuljetushihnoilla.
Arkuissa oli paljon pelkääviä ihmisiä.
Aistimme jotenkin toisemme ja sen että päätyisimme helvettiin.
Tajusin, että olin saanut tuomion ja olin matkalla helvettiin.
Elämäni ja valintani olivat viemässä minua helvettiin.
Aloin itkeä ja huutaa Herraa avuksi. Sanoin, -
että jos annat minulle vielä yhden mahdollisuuden, -
palvelen sinua loppuelämäni. Vain yksi uusi alku.
Muuta en unesta muista, -
mutta seuraavan aamu oli poikkeuksellinen.
Kun heräsin, pongahdin sängylleni istumaan.
Kuulin lintujen laulavan.
Tunnelma oli kuin elokuvasta. Aurinko osui suoraan kasvoilleni.
Olin yltäpäältä hiessä. Kasvoni ja hiukseni valuivat vettä.
Lauloin ääneen. Lauloin Herralle vanhaa Tramaine Hawkinsin laulua: -
"Olen vapaa. Kaikki syntini on pesty pois.
Yö on muuttunut päiväksi, koska Kristus on vapauttanut minut".
Lauloin kunnes taakat olivat poissa. Polvistuin sänkyni viereen.
Jeesus auttoi minua rukoilemaan: -
"Jumala, kiitos, että annoit minulle uuden mahdollisuuden.
Tule ja täytä sydämeni. Lupaan aina palvella sinua.
Se päivä muutti kaiken.
Kim omistautui Jumalan Sanan tutkimiselle.
Pian tämän jälkeen hän tapasi elämänsä miehen, Sammy Blackin.
Sain Jumalalta Sananlaskujen luvusta 5 jakeet: -
"...iloitse vaimosta, jonka nuorena sait, ...
Olkoot hänen rintansa ilosi vuodesta vuoteen, ..."
Herätessäni unesta tiesin, että Hän tarkoitti Kimiä.
Aloin kirjoittaa Kimille rakkauskirjeitä, -
ja hän vastasi niihin. Jatkon tiedättekin.
Rakkaus pehmitti.
Monien ilonaiheiden ohella aviopari on kohdannut suuria haasteita -
kuten masennusta menetettyään ainoan poikansa.
Näin Kimin masennuksen, mutta tiesin hänen olevan taistelija.
Hän rakasti Herraa, eikä luottamuksemme horjunut.
Uskoin, että poikamme on Herran luona ja -
että näemme hänet siellä. - Hänen nimensä on Gabriel.
Kim auttaa nyt muita kirjoillaan ja palvelutyöllään.
Olemme palvelleet pastorin ja johtajan rooleissa yli 21 vuotta.
Saimme ostetuksi oman rakennuksen.
Jumala toimii, ja se innostaa.
Kun pelastuin, Jumala sanoi, että jos pitäisin Hänestä kiinni, -
Hän pitäisi minusta huolta ja johdattaisi suuriin seikkailuihin.
Hänen kirjoittamansa rakkaustarina on aivan uskomaton.
Hän kirjoitti sen minulle ja taltioi sydämeeni.
Jumala tulee luoksesi niin kuin Kimin luokse tämän ollessa heikko.
1. Kor. 1:27-29: "Mikä maailmassa on hulluutta, sen Jumala valitsi ...
Mikä maailmassa on heikkoa, sen Jumala valitsi ...
Mikä maailmassa on vähäpätöistä ja halveksittua ... -
sen Jumala valitsi ...
Näin ei yksikään ihminen voi ylpeillä Jumalan edessä."
Jumala haluaa tehdä elämästäsi suuren seikkailun, -
parantaa, auttaa, ja ennen kaikkea rakkaudellaan herättää henkiin.
Apt. 4:12 "Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman."
Kaiken alku on rukous. Toista jälkeeni, kun rukoillaan yhdessä.
Taivaallinen isä, -
ymmärrän, että tarvitsen elämääni poikaasi Jeesusta.
Tarvitsen syntien anteeksiantoa ja uutta alkua.
Herra Jeesus, uskon, että sinä olet herra ja kuningas, -
eikä Jumalan luo ole muuta tietä kuin sinä.
Tule elämääni. Kiitos, että kuolit puolestani.
Haluan elää sinulle. Tule elämääni juuri nyt.
Isä, kiitos kaikista, jotka rukoilivat tämän rukouksen.
Katkaise riippuvuuksien kahleet.
Murskaa rakkaudellasi riippuvuuksien voima.
Anna rakkautesi todistaa sinusta.
Rukoilen, että tuot rauhan ihmisille, -
jotka kärsivät ristiriidoista ja katkenneista ihmissuhteista.
Anna kärsiville iloa ja poista katkeruus.
Osoita, että sinä Herra puhut ja vedät puoleesi.
Kiitos, että teet näin. Aamen.
Katkon jälkeen Travis Greene esittää uunituoretta musiikkiaan.
"Ettekö tiedä, että kenen palvelijoiksi, ketä tottelemaan, te antaudutte, -
sen palvelijoita te olette, jota te tottelette, -
joko synnin palvelijoita, kuolemaksi, -
tahi kuuliaisuuden, vanhurskaudeksi?
Sillä synnin palkka on kuolema, mutta Jumalan armolahja on -
iankaikkinen elämä Kristuksessa Jeesuksessa" (Room. 6:16, 23)
Toivon, että ohjelma on ollut sinusta yhtä antoisa kuin minusta.
Lopuksi seuraava ajatus: -
mihin tahansa Jumala johdattaa, Hänen armonsa on siellä auttamassa.
Muista meitä Instagramissa tai Facebookissa. Kerro ajatuksistasi.
"En päästä irti" on Travis Greenen uutta musiikkia.
Näkemiin ja Jumalan siunausta.
Täytät minut voimallasi matkaa varten.
Annat aina riittävästi.
Kun olen yksinäinen, olet siellä. Olet kaikki mitä tarvitsen.
Rakkautesi on kaikkialla. Et jätä minua koskaan yksin.
Kun haluaisin luovuttaa, sinä Herra et päästä irti.
Pidät minusta kiinni, kun olen luovuttamassa.
Herra, sinä et päästä irti. Sinä pidät minusta kiinni.
Kun olin eksyksissä, Sinä tulit etsimään.
Jumala, olet luotettava. Olet ystävä. Voin luottaa sinuun.
Et hylkää minua. Olet lähelläni, kun tarvitsen sinua.
Hyvyys ja laupeus seuraavat minua.
En ole yksin, en koskaan, koska -
kun haluaisin luovuttaa, sinä Herra et päästä irti.
Pidät minusta kiinni, kun olen luovuttamassa.
Herra, sinä et päästä irti. Sinä pidät minusta kiinni.
Suomennos: Pirkko Oittinen